cyanic-selkie/wikianc huggingface dataset:
Թուրքական նվաճումները Բալկաններում (14-15-րդ դարեր)
Բուլղարական թագավորությունը։ Թուրքական նվաճումների արդյունքում Բյուզանդիան կորցրեց իր տարածքների մեծ մասը։ Նա ստիպված էր ճանաչել իր վասալական կախվածությունը թուրքերից, ամեն տարի նրանց հարկ վճարել և արշավանքների ժամանակ սուլթանին զորք տրամադրել։ 1396 թվականին թուրքերի դեմ կազմակերպված խաչակրաց արշավանքն ավարտվեց խաչակիրների ծանր պարտությամբ։ Բյուզանդական կայսրը օգնության համար մեկնեց Արևմտյան Եվրոպա։ Նրան ջերմ ընդունելություն ցույց տվին Միլանում, Հռոմում, Փարիզում, Լոնդոնում, սակայն իրական օգնություն նա չստացավ։ Օգտվելով սրանից՝ թուրքերը որոշեցին գրավել Կոստանդնուպոլիսը։ Բյուզանդիայի կործանումը կես դարով հետաձգվեց այն պատճառով, որ 1402 թվականին Անկարայի մոտ տեղի ունեցած ճակատամարտում թուրքերը ծանր պարտություն կրեցին Լենկ Թեմուրի զորքերից։
Ծանոթագրություններ
Համաշխարհային պատմություն 11
Կատեգորիա:Բալկանյան թերակղզի Կատեգորիա:Օսմանյան կայսրություն Կատեգորիա:Միջնադար
Ցեմա (Պյոզայի վտակ)
Ցեմա (Цема), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի ձախ ափին՝187 կմ հեռավորության վրա։ Գետի երկարությունը 40 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հան դինաստիա
Հան դինաստիա (մ.թ.ա. 206 – մ.թ. 220)՝ չինական կայսերական երկրորդ դինաստիան էր, որ հաջորդեց Ցին դինաստիային (մ.թ.ա. 221–մ.թ.ա. 207) և նախորդեց Երեք Թագավորություններին (220–280 թթ.)։ Հան դինաստիայի պատմությունը բաժանվում է երկու շրջանների. Արևմտյան Հան (Ավագ, մ.թ.ա. 206– մ.թ. 25-9) և Արևելյան կամ Ուշ Հան (Կրտսեր, 25–220)։ Դինաստիան հիմնադրվել է ապստամբների առաջնորդի՝ Լիու Բանի կողմից, ով վարել է հողային տիրույթներն իր ազգականներին և կողմնակիցներին շնորհելու քաղաքականություն, որը և նախապատրաստել է երկրի պառակտումը։ Առաջացած բաժնեկալվածներում տիրել են սեփական զորք, ֆինանսներ, վարչություն ունեցող անկախ արքայիկներ, որոնք դարձել են կայսերական իշխանությանը հակադրվող ուժ։ Կենտրոնական իշխանությունն ամրապնդվել է Ցզին Դիի (մ. թ. ա. 156-141 թվականներ) և հատկապես Ու Դիի օրոք (մ. թ. ա. 140-87 թվականներ)։ Ու Դիի ժամանակ պաշտոնական գաղափարախոսություն է դարձել կոնֆուցիականությունը։ Հան դինաստիայի զավթողական պատերազմների հետևանքով կայսրության սահմանները հարավում հասել են մինչև ժամանակակից Վիետնամի տարածքը, հյուսիսում՝ Գոբի անապատը, արևելքում՝ ծով։ Առևտրական և մշակութային կապեր են հաստատվել Միջին Ասիայի և Հնդկաստանի հետ։ Արևմտյան Հանը կործանվել է «Կարմրահոների» և «Կանաչ անտառների բնակիչների» ապստամբության հետևանքով։ Արևելյան Հանը թուլացել է 184-204 թվականների ժողովուրդների ապստամբության («Դեղին գլխակապերի» ապստամբություն) և վերջնականապես ոչնչացել ռազմաֆեոդալական խմբավորումների պայքարի հետևանքով։ Վերջին կայսր Լյու Սեն (Սյանդի, 189-220 թվականներ) դարձել է զորավար Ցաո Ցաոյի դրածոն, ապա գահընկեց արվել վերջինիս որդի Ցաո Պեից։ Չորս դար տևած Հան դինաստիայի կառավարման ժամանակաշրջանը համարվում է Չինաստանի «ոսկե դարը» ։ Ներկայումս չինացիների մեծ մասն իրենց անվանում է «Հանյան մարդիկ» ։
Ալեքսանդր Ստոլետովի հուշարձան
Ալեքսանդր Ստոլետովի հուշարձանը պատմության, քաղաքաշինության և ճարտարապետության տարածաշրջանային նշանակության հուշարձան է (գրանցման համար` 771420980820005)` համաձայն Ժողովրդական պատգամավորների Մոսկվայի քաղաքային խորհրդի գործադիր կոմիտեի 1987 թվականի մարտի 23-ի № 647 որոշման ։
Նկարագրություն
Հուշարձանը պատրաստվել է թուջից և պատկերում է վերարկուով նստած գիտնականին։ Նրա ձեռքերում բաց գիրք է, որը դրված է ծնկներին։ Հուշարձանը տեղադրված է գրանիտե պատվանդանին, որի վրա արված է հետևյալ հիշատակային մակագրությունը. «Ալեքսանդր Գրիգորևիչ Ստոլետով, 1839-1896»։
Քանդակը «Մոսկվայի Լոմոնոսովի անվան պետական համալսարանի շենքերի համալիր» համակառույցի մի մասն է։ 1987 թվականին այն վերցվել է կառավարության պաշտպանության ներքո, և նրան շնորհվել է մշակութային ժառանգության տարածաշրջանային նշանակության օբյեկտի կարգավիճակ ։
2014-2015 թվականներին Մոսկվայի մշակութային ժառանգության դեպարտամենտը (Մոսգորնասլեդիե) վերականգնել է հուշարձանը ։ Այն մաքրվել է փոշուց ու կեղտից, ողորկվել է և ծածկվել հատուկ պաշտպանիչ լուծույթով, ինչպես նաև փակվել են ճաքերը։ Կապալառուն եղել է «Ագեյ-7» ընկերությունը  ։
Գրականություն
Կատեգորիա:Հուշարձաններ այբբենական կարգով Կատեգորիա:1953 հիմնադրումներ Կատեգորիա:Մոսկվայի հուշարձաններ
(752) Սուլամիտիս
(752) Սուլամիտիս (Sulamitis), աստերոիդ աստերոիդների հիմնական գոտում։ Հայտնաբերվել է 1913 թվականի ապրիլի 30-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 2,462535 ա. մ., առավելագույնը մոտենում է 2,2808 ա. մ. հեռավորության վրա և հեռանում 2,6443 ա. մ., իսկ Երկրի ուղեծրին Սուլամիտիս աստերոիդը նվազագույնը մոտենում է 1,2998 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1411,47 երկրային օրվա ընթացքում, իր ուղեծրով շարժվելով միջինում 0,255053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,96° անկյուն։
Սուլամիտիս աստերոիդը գլխավորում է Սուլամիտիսի աստերոիդների ընտանիքը, որը տեղաբշխված է հիմնական աստերոիդների գոտում։
Արտաքին հղումներ
Կատեգորիա:Սուլամիտիսի ընտանիքի աստերոիդներ Կատեգորիա:1913 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեբզևար
Սեբզևար, քաղաք Իրանի հյուսիս-արևելքում՝ Հորասան-Ռեզավի նահանգում։ Սեբզևար շահրեստանի վարչական կենտրոնը։ Բնակչությունը 215 հազար մարդ է։ Կարևոր տրանսպարտային կենտրոն է, որը գտնվում է Մաշհադ-Թեհրան ավտոմայրուղու վրա։ Քաղաքում կա խոշոր բժշկական ինստիտուտ և իսլամական Ազադ համալսարանի մասնաճյուղը։
Տեսարժան վայրեր
Սեբզևվարի մզկիթը զբաղեցնում է 40 հազար կմ² տարածք։ Այն կառուցվել է 14-րդ դարում՝ այդ ժամանակվա ճարտարապետական ոճին համապատասխան։ Այն գտնվում է Բեյհակ փողոցի հարավում։ Մզկիթն ունի «Քիբլա» շքամուտք և հյուսիսային շքամուտք, նաև ներքին բակ և աղոթատուն։ Մզկիթում կան նաև գիշերակացի տեղ և դիտարժան պորտալ։ Միհրաբը գտնվում է «Քիբլայի» հարավային շքամուտքում։ Դրա վերևում կա Ղուրանից գրություն՝ արված 1875 թվականին։ Այվանի վերին մասում կարելի է տեսնել երկու մինարեթ՝ պատրաստված աղյուսից։ Մզկիթի երկու կողմերում կան աղոթարաններ, որոնք ունեն գմբեթների տեսքով բարձր կամարներ․ դրանք ստեղծվել են հարավային շքամուտքի հետ միաժամանակ։ Մզկիթի հյուսիսային շքամուտքի միջանցքում կարելի է տեսնել գրություններ՝ արված Սեֆևիդների ժամանակաշրջանում՝ 1571 և 1723 թվականներին։ Աղյուսե սալաքարը Սեբզևարի մզկիթի կարևորագույն զարդերից է ։
Սեբզևվարի մզկիթներից մեկն էլ կոչվում է Պամենար։ Այն եղել է քաղաքի առաջին տաճարայի մզկիթը և կառուցվել է 9-րդ դարում՝ Մուհամմադ բին Թահիրի՝ Թահիրիդների դինաստիայի վերջին կառավարչի կառավարման օրոք ։
Հաջ Մոլլա Հադիի գերեզմանոցը գտնվում է Աշխատավորների շուկայի հարավային կողմում և կառուցվել է Ղաջարիների դինաստիայի դարաշրջանում։ Շինությունը ամբողջությամբ կառուցված է աղյուսից և բաղկացած է գլխավոր կառույցից, որտեղ գտնվում է գերեզմանը և չորս այվան ։
Քաղաքի սահմանագծից դուրս, բայց քաղաքին շատ մոտ գտնվում է արգելավայրը։ Այն համարվում է հյուսիս-արևմտյան Իրանի նշանավոր արգելավայրերից, քանի որ այնտեղ պահպանվել է անարատ բնությունը և կենդանիների եզակի տեսակներ են բնակվում։ Այն գտնվում է չոր կլիմայով լեռնային շրջանում։ Կենդանիներից հանդիպում են լեռնային խոյ, լեռնային այծ, վիթ, աղվես, կարակալ, վայրի կատու, բորենի, իսկ թռչուններից՝ բալոբան և այլն ։
Ժողովրդագրական դինամիկա
Ըստ 1996 թվականի մարդահամարի՝ բնակչությունը 170,7 հազար մարդ է, 2006 թվականին՝ 214,6 հազար, 2011 թվականին՝ 231,6 հազար և 2016 թվականին՝ 243,7 հազար։ Դա վկայում է ծնելիության մակարդակի անկման մասին։ Սեբզևբարում ապրում է Սեբզևարշահեստանի բնակչության 79,6%-ը ։
Արտաքին հղումներ
Կատեգորիա:Իրանի քաղաքներ Կատեգորիա:Իրանի բնակավայրեր
Նովոբեշևո
Նովոբեշևո (Новобешеве), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Նովոբեշևո գյուղում բնակվում էր 268 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Պյոտր Կոտլյարևսկի
Պյոտր Ստեփանի Կոտլյարևսկի (12 [23] հունիսի 1782, Օլխովատկա, Վորոնեժ ի տեղապահություն – 21 հոկտեմբերի [2 նոյեմբերի] 1851, Թեոդոսիա, Տավրիկայի նահանգ) – հեծելազորի գեներալ ։
Կենսագրություն
Ծնվել է Օլխովատկա ում Խարկովի նահանգի Կուպյանի գավառի գյուղական քահանայի ընտանիքում և նրան պատրաստում էին հոգևոր ծառայությանը։ Պատահարի կամոք, մի անգամ նրա հայրական տանը ձմեռային վատ եղանակի պատճառով ստիպված եղավ մեկ շաբաթով մնալու մի սպա՝ ապագայում ճանաչված գեներալ Իվան Պետրովիչ Լազարևը, որը, նկատելով քահանայի որդու ֆիզիկական և մտավոր կարողությունները, առաջարկեց ուղարկել վերջինիս զինվորական ծառայության։ Մեկ տարի անց տակավին երիտասարդ Պյոտր Կոտլյարևսկին գրանցվեց  Կուբանի կորպուսի 4-րդ հետևակային գումարտակ։ 14 տարեկանում 1795թ. մասնակցեց Պարսկական արշավանքին և Դերբենդ ի պաշարման ժամանակ առաջին անգամ լսեց թշնամու փամփուշտների սուլոցը։
Առաջին իսկ ճակատամարտը, որում Լազարևը ջախջախեց լեզգիներին Իորի գետի մոտ, Կոտլյարևսկուն արժանացրեց երկու պարգևի՝ շտաբս-կապիտանի կոչմանն ու Սբ.Հովհան Երուսաղեմացու շքանշանին։
Թիֆլիս ում Լազարևի սպանությունից հետո երիտասարդ Կոտլյարևսկին ստանձնեց եգերական ռոտայի հրամանատարությունը։ Այդ պաշտոնում էլ վիրավորվեց Գյանջայի գրոհի ժամանակ և մարտի դաշտից դուրս բերվեց Կովկասի ապագա փոխարքա Միխայիլ Վորոնցովի կողմից, որի հետ նրան կապեց հետագա 48-ամյա ընկերությունը։ 1805թ. մասնակցեց Կառյագինի հերոսական սխրանքներին Ասքորանում, Շար-Բուլաղում, Մուհրաթագում, որտեղ երկու վիրավորում ստացավ, իսկ օոգոստոսի 14-ին արժանացավ Սբ.Վլադիմիրի 4-րդ աստիճանի շքանշանի՝ կապով ։
1810 թ. դեկտեմբերի 7-ին վերցրեց Ախալքալաքի բերդը, որը մի քանի տարի առաջ չէր հաջողել գրավել կոմս Իվան Գուդովիչին, չնայած կորցրել էր 2000 զինվոր։ 1810թ. դեկտեմբերի 20-ին Կոտլյարևսկին գրավել էր արդեն Ախալքալաքի ողջ մարզը։ Այդ ժամանակ 29 տարեկանում նա ստացավ գեներալի կոչում և Գեորգիևյան դրոշներ՝ խիզախ գումարտակներին, որից հետո դեպի Ղարաբաղի խանություն արշավի համար ստացավ Սբ.Աննայի 1-ին աստիճանի շքանշան և 1200 ամենամյա վճար։
Եկավ 1812 թվականը։ Պարսիկները, օգտվելով Կախեթի ապստամբությունից, ցանկանալով միավորվել զեգիների հետ, բավականին ուժեր կուտակեցին և ներխուժում էին պատրաստում՝ հուսալով Ռուսաստանի դեմ հանել բոլոր լեռնցիներին և թաթարներին, վերջինիս տիրապետությունը տարածաշրջանում թոթափելու համար։ Հոկտեմբերի 19-ին Կոտլյարևսկին վճռական հարված հասցրեց 2000-ոց ջոկատով, 6 հրանոթով՝ փախուստի մատնելով պարսիկներին։ Նույն գիշերը Ասլանդուզի մոտ հանկարծակի գրոհով ոչնչացրեց  պարսից զորքի մնացորդներին։ Պարտված պարսիկների դրոշները տեղ գտան Կազանի Աստվածամոր տաճարում։
Արաքսի մոտ պարսիկների հանդեպ տարած հաղթանակի համար Կոտլյարևսկին 1812թ. դեկտեմբերի 5-ին արժանացավ գեներալ-լեյտենանտ ի կոչմանը, իսկ Ասլանդուզի համար՝ Սբ.Գեորգիի 3-րդ աստիճանի շքանշանի։
Պատրաստվելով Լենքորանի գրոհին ՝ Կոտլյարևսկին 1812 թ. դեկտեմբերի 30-ին ջոկատին հրաման տվեց. «Նահանջ չի լինելու»։ Ռուսները կորցրեցին ջոկատի 2/3-ը, սակայն Լենքորանը վերցրեցին։ Կոտլյարևսկուն գտան սպանվածների կույտի մեջ՝ երեք վիրավորումով։ Նրա դեմքը ծռվել էր, աջ աչքը չկար, ծնոթը ջնջխված էր, իսկ ականջից ցցված էին գլխի փշրված ոսկորները (ամբողջ կյանքում տուփի մեջ նա պահում էր գլխից հանված 40 ոսկոր, որը ոչ ոքի ցույց չէր տալիս), սակայն 14-րդ գրենադերային գնդի բժշկի ջանքերի շնորհիվ կենդանի մնաց։ Ասլանդուզի հաղթանակի համար Գերագույն հրամանատարը Կոտլյարևսկուն հանդիսավոր կերպով շնորհեց Սբ.Գեորգիի 2-րդ աստիճանի շքանշան, որը բավականին անսովոր պարգև էր 31 տարեկանում։
Կոտլյարևսկին մեկնեց Ղարաբաղի խանություն՝ հանձնելով ամրոցը տորմիղի պետին՝ 1-ին աստիճանի կապիտան Ե.Վ.Վեսելագոյին, որը, գլխավորելով 400-հոգանոց ծովային գումարտակը, «…դեսանտ տեղափոխելով՝ աջակցում էր ցամաքային զորքերի օպերացիաներին», այսինքն նավաստիների դեսանտով օգնեց ամրոցը պաշարող ցամաքային զորքերին։
Լենքորանի ամրոցի գրավումից հետո բացվեց Պարսկաստան ներխուժելու ռուսական զորքերի ճանապարհը, իսկ արյունալի գրոհի ուղղակի արդյունն էր Գյուլիստանի հաշտությունը, որը ստորագրվեց 1813թ. հոկտեմբերի 12-ին (24), որով Ռուսաստանը ձեռք էր բերում Կասպից ծովի արևմտյան ափամերձ շրջանները մինչև Աստարա։ Ռուսաստանը ձեռք էր բերում Կասպից ծովում նավատորմ պահելու մենաշնորհային իրավունքը ։
Ծանր անբուժելի վիրավորումները ստիպեցին Կոտլյարևսկուն թողնել ծառայությունը։ Մենակյաց և վերքերից դաժան - տանջալից կյանքը շարունակվեց Ալեքսանդրով գյուղում, Բախմուտի մերձակայքում։ Բժիշկների խորհրդով 1838թ. ձեռք բերեց «Բարի հանգրվան» ամառանոցը Թեոդոսիայում, որտեղ ծանոթացավ Հ.Այվազովսկու հետ, որն էլ նախագծեց իր գերեզմանը Միհրդատ լեռան վրա։
Կնքեց իր մահկանացուն 1851թ. հոկտեմբերի 21-ին (հին տոմարով) գիշերը ժամը 11-ին։ Կոտլյարևսկու աճյունն ամփոփված է ծովից ոչ հեռու, ամառանոցի այգում փոքր ճաղավանդակի ետևում։ Նրա կողքին ամփոփված է նրա ենթական, ընկեր և բարեկամ Օսիպ Շուլտենը ։
Խորհրդային շրջանում գեներալի գերեզմանը կորսվել է։ 2013թ. Թեոդոսիայի տանը, որտեղ ապրել է 10 տարի։
Կոտլյարևսկին՝ փակցվել է հուշատախտակ։
Պարգևներ
·       Սբ. Հովհանն Երուսաղեմացու շքանշան (1800) – Իորի գետի վրա Օմար խան Ավարացու հետ ճակատամարտում ցուցաբերած խիզախության համար;
·       Սբ. Աննայի 3-րդ աստիճանի շքանշան (27.02.1804) – Գյանջայի ամրոցի գրոհի համար
·       Սբ.Վլադիմիրի 4-րդ աստիճանի շքանշան ՝ կապով (1805)
·       Սբ. Գեորգիի 4-րդ աստիճանի շքանշան (1810)` Մեղրիի ամրոցի գրավման և Աբբաս Միրզայի բանակի լիովին ջախջախման համար
·       «Արիության համար» գրվածքով ոսկե սուր՝ միաժամանակ Կովկասի գրենադերային գնդի շեֆ նշանակումով
·        Սբ.Աննայի 1-ին աստիճանի շքանշան ՝ տարեկան 1200 ռուբլի պարգևավճարով (1812)
·       Սբ.Գեորգիի 2-րդ աստիճանի շքանշան աստղով (1813)՝ Լենքորանի գրոհի և Թալիշի խանության գրավման համար
Ջամիլյա (ֆիլմ)
«Ջամիլյա» («Джамиля»), 1968 թվականի գեղարվեստական ֆիլմ, որը նկարահանել է ռեժիսոր Իրինա Պոպլավսկայան Չինգիզ Այթմատովի համանուն վիպակի հիման վրա «Մոսֆիլմ» և «Կիրգիզֆիլմ» կինոստուդիաներում ։
Սյուժե
Ֆիլմի գործողությունները ծավալվում են Կիրգիզիայում Հայրենական մեծ պատերազմի տարիներին, երբ կանայք, ծերերն ու երեխաները դաշտ էին վարում ու ցորեն ուղարկում ռազմաճակատներին։ Կերկուրաու փոքր աուլում ապրում է մի ընտանիքը ապրում, որն ունի երկու տուն՝ փոքրև մեծ։ Ընտանիքում ղեկավարը համարվում է մայրը. քանի որ նրա բնավորությամբ ուժեղ է, նա հեղինակություն է ուրիշների համար։ Ընտանիքում ապրում են 2 եղբայր, որոնցից կրտսերը Սեիտն է, ինչպես նաև նրանց քույրը։ Ավագ եղբայրը՝ Սադիկը, Ջամիլյայի հետ ամուսնանալուց հետո նրա հետ ապրել է ընդամենը 4 ամիս, հետո նրան տարել են ռազմաճակատ։ Ջամիլյան կարոտել էր նրան։ Սադիկը վիրավորվելուց հետո նամակ է գրում՝ ասելով, որ տուն կվերադառնա 2 ամիս անց, ինչի համար բոլորը ուրախանում են։ Բայց այդ ժամանակ աուլում քիչ մարդիկ էին մնացել, որոնք կարող էին ցորեն տանել կալատեղից մինչև կայարան։ Եվ այդ պատճառով բրիգադիրը խնդրում է Կիչի-ապին, որպեսզի նա իր հարսին թույլ տա աշխատել։ Սկզբում նա դեմ էր, բայց հետո, այնուամենայնիվ, նրան ու Սեիտին թույլ է տալիս աշխատել։ Նրանց միանում է Դանիյարը, և այստեղից սկսվում է նրանց պատմությունը։ Սկզբում Ջամիլյան նույնիսկ չի նկատում նրան, թեև նրանք միշտ միասին են աշխատում։ Եվ նա ու Սեիտը նույնիսկ ծաղրում են նրան։ Բայց մի օր նրանք նույնիսկ զղջում են իրենց կատակի համար։
Մրցանակներ
«Ջամիլյա» ֆիլմի համար ռեժիսոր Իրինա Պոպլավսկայայի արժանացել է մի շարք պարգևների.
Մոսեևսկայա Վիժլեց
Մոսեևսկայա Վիժլեց (Мосеевский Выжлец), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սոլոսորա գետի ձախ ափին՝ 3 կմ հեռավորության վրա։ Գետի երկարությունը 30 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
F. L. Y.
F.L.Y., լատվիական փոփ երաժշտախումբ, որն սկզբնապես ստեղծվել էր Եվրատեսիլի երգի մրցույթին մասնակցելու նպատակադրումով
Երաժշտախումբը կազմավորվել է 2002 թվականի աշնանը, Մարտինշ Ֆրեյմանիսի նախաձեռնությամբ։ Նա լատվիական փոփ երգարվեստի ասպարեզում արդեն որոշակի հաջողությունների հասած երգիչներ Լաուրիս Ռեյնիկսին ու Յանա Քեյին առաջարկել է միավորվել, նոր խումբ ստեղծել և միասին նախապատրաստվել Եվրատեսիլի երգի մրցույթին (մինչ այդ նրանք առանձին-առանձին մասնակցել էին եվրոպական երգի այդ հեղինակավոր ստուգատեսի հանրապետական նախընտրական փուլին, բայց հաղթող չէին ճանաչվել)։ Այդ եռյակը կազմած երաժիշտների անունների սկզբնատառերով էլ ձևավորվել է խմբի F. L. Y. անվանումը (F reimanis, L auris, Y ana): Մարտինշն ու Լաուրիսը կարճ ժամանակում գրել են Hello From Mars երգը, և խումբը ձայնագրել է այն։ Այդ երգի կատարմամբ F. L. Y.-ը մասնակցել է Եվրատեսիլի հանրապետական նախընտրական փուլին, հաղթող ճանաչվել և իրավունք նվաճել Լատվիան ներկայացնելու Եվրատեսիլի եզրափակիչում ։ Այստեղ լատվիական եռյակը գրավել է 24-րդ տեղը։ Բայց Եվրատեսիլի մրցույթից հետո էլ խումբը չի ցրվել. շարունակել են երգեր հորինել, համերգներով հանդես գալ, երաժշտական ալբոմներ ձայնագրել։
Երաժշտախումբը ցրվել է միայն 2005 թվականին։
Խմբի անդամներից Մարտինշ Ֆրեյմանիսը 2011 թվականի հունվարի 27-ին, 33 տարեկան հասակում, մահացել է Ռիգայի վարակաբուժական հիվանդանոցում՝ շնչառական ուղիների բարդ ու սուր բորբոքման պատճառով ։
Արտաքին հղումներ
Կատեգորիա:2002 հիմնադրված երաժշտական խմբեր
Սաբրինա Սալեռնո
Սաբրինա Սալեռնո (Sabrina Salerno, ամբողջական անունը` Սաբրինա Դեբորա Սալերնո (Sabrina Debora Salerno), ), իտալացի երգչուհի, ֆոտոմոդել, դերասանուհի և հեռուստահաղորդավարուհի։
Կենսագրություն
Սաբրինան ծնվել է 1968 թվականին` Ջենովայում։ 1986 թվականին, որպես ֆոտոմոդել, մի քանի անգամ հաղթել է իտալական գեղեցկության մրցույթներին և արժանացել «Միս Լիգուրիա» տիտղոսին։ Այնուհետև հրավեր է ստացել հեռուստատեսությունից և աշխատել որպես հեռուստահաղորդավարուհի։ Ի դեպ նա աշխատել է Fininvest հոլդինգի Canale 5 հեռուստաալիքում, որը պատկանում է Սիլվիո Բերլուսկոնիին։
1986 թվականին լույս է տեսել Սաբրինայի առաջին «Sexy Girl» սինգլը։ Մեկ տարի անց նա հանդես եկավ «Boys» («Summertime Love») սինգլով, որը երգչուհուն մեծ ճանաչում բերեց։ Այդ երգի համար նկարահանվեց բավականին անկեղծ տեսահոլովակ։
1988 թվականին թողարկված «All Of Me» սինգլը չկարողացավ կրկնել «Boys»-ի հաջողությունը, սակայն ունկնդիրների կողմից ընդունվեց բավականին ջերմորեն։ Նույն 1988 թվականին Սաբրինան, որպես հատուկ հյուր, ելույթ ունեցավ Սոպոտի երգի միջազգային փառատոնում։ Այդ փառատոնը հեռարձակվում էր նաև ԽՍՀՄ-ում։
Սաբրինան այժմ նույնպես ապրում է ստեղծագործական ակտիվ կյանքով` ձայնագրվում է, նկարահանվում և մասնակցում հեռուստաշոուների։
Սկավառակագրությունը
Երաժշտական ալբոմները
Սինգլները
Ծանոթագրություններ
Կատեգորիա:Իտալացի երգչուհիներ Կատեգորիա:Իտալացի դերասանուհիներ Կատեգորիա:Մոդելներ Կատեգորիա:Հեռուստահաղորդավարներ Կատեգորիա:Երաժշտական պրոդյուսերներ Կատեգորիա:Իտալացի կոմպոզիտորներ Կատեգորիա:Թատրոնի դերասանուհիներ Կատեգորիա:Իտալացի կինոդերասանուհիներ
Ներվիրահատական նեյրոմոնիտորինգ
Ներվիրահատական նեյրոմոնիտորինգ կամ Ներվիրահատական նեյրոֆիզիոլոգիական նեյրոմոնիտորինգ կլինիկական նեյրոֆիզիոլոգիական մեթոդների (ԷՈՒԳ, ԷՄԳ) կիրառումն է՝ վիրահատության ընթացքում նյարդային կառույցների (նյարդեր, գլխուղեղ, ողնուղեղ) գործառույթը պատկերելու համար։ Նեյրոմոնիտորինգի նպատակն է՝ իջեցնել նյարդային համակարգի յաթրոգեն վնասումների ռիսկը և/կամ ուղեցույց հանդիսանալ վիրաբույժի և անեսթեզիոլոգի համար։
Մեթոդներ
Նեյրոմոնիտորինգի ժամանակ օգտագործվում են տարբեր էլեկտրաֆիզիոլոգիական մեթոդներ, որոնցից են՝ արտաբջջային եզակի միավորը և տեղային դաշտի գրանցումները, սոմատոսենսոր խթանված պոտենցիալները, տրանսկրանիալ շարժական խթանված պոտենցիալները, էլեկտրոուղեղագրությունը, էլեկտրամկանագրությունը և ուղեղի ցողունի աուդիտոր պատասխանը։ Վիրահատության դեպքում մեթոդների ընտրությունը կախված է ռիսկի տակ գտնվող նյարդային կառույցից։ Տրանսկրանիալ դոպլեր հետազոտությունը այս պահին մեծ կիրառում ունի և օգտագործվում է անոթային խցանումները հայտնաբերելու համար։ Այն կարող է օգտագործվել նաև էլեկտրաուղեղագրության հետ՝ անոթային վիրահատության ժամանակ։ Ներվիրահատական նեյրոմոնիտորինգի մեթոդները զգալիորեն իջեցրել են հիվանդացության և մահացության ցուցանիշները առանց հավելյալ ռիսկերի։ Դրա շնորհիվ ներվիրահատական նեյրոմոնիտորինգի մեթոդները իջեցնում են առողջապահության ծախսերը։
Այս խնդիրները լուծելու համար վիրահատության թիմում ընդգրկված է լինում մասնագետ, որը վերապատրաստվել է որպես նեյրոֆիզիոլոգ։ Նա գրանցում է պացիենտի կողմից սպոնտան կամ մակածված էլեկտրոֆիզիոլոգիական ազդանշանները ամբողջ վիրահատության ընթացքում։ Նեյրոմոնիտորինգը մեծացնում է վիրահատության արդյունավետությունը այն պացիենտների դեպքում, որոնց նյարդային համակարգի կամ նրա հետ կապված այլ կառուցվածքի վրա կատարվում է միջամտություն։ Վիրահատության ժամանակ վերապատրաստված նեյրոֆիզիոլոգը միացնում է համակարգիչը մարդուն՝ օգտագործելով խթանող և գրանցող էլեկտրոդներ։ Համակարգչի ծրագիրը այս դեպքում ունի երկու խնդիր՝
Վիրահատական միջամտություններ
Նեյրոմոնիտորինգը լինում է արդյունավետ այն դեպքում, երբ կա նյարդային համակարգը վնասելու ռիսկ։ Նեյրոմոնիտորինգը հիմնականում կիրառվում են ողնաշարի վիրաբույժները, բայց կիրառում են նաև նեյրովիրաբույժները, անոթային վիրաբույժները, օրթոպեդները, օտոլարինգոլոգները և ուրոլոգ-վիրաբույժները։
Այս մեթոդը հիմնականում կիրառվում է ողնաշարի վրա կատարվող վիրահատությունների ժամանակ, սակայն այն կիրառվում է նաև ուղեղի վրա կատարվող վիրահատությունների, քնային զարկերակի էնդարտերէկտոմիայի, պարոտիդէկտոմիայի, նյարդերի վրա կաարվող վիրահատությունների, ԼՕՌ վիրահատությունների ժամանակ, օրինակ՝ վեստիբուլոկոխլեար (8-րդ զույգ) նյարդի նևրոմայի ռեզեկցիա։ Այս մեթոդը իր կիրառությունն է գտել նաև կրծքային աորտայի անևրիզմայի դեպքում կատարվող վիրահատության ժամանակ։ Ներվիրահատական նեյրոմոնրտորինգը կիրառվում է՝ Օրինակ՝ ողնաշարի կրծքային և պարանոցային հատվածների վրա կատարվող վիրահատությունների ժամանակ կա ողնուղեղը վնասելու ռիսկ։ 1970-ական թվականներից սկսած, սոմատոսենսոր խթանված պոտենցիալները օգտագործվում են ողնուղեղի ֆունկցիան հետազոտելու համար, որի ժամանակ խթանվում է վիրահատվող մասից դիստալ գտնվող նյարդը, իսկ ազդանշանը ստանում են կեղևից, կամ վիրահատվող մասից պրոքսիմալ գտնվող այլ հատվածից։ Տվյալները վերլուծվում են և նորմալին համապատասխանելու դեպքում հաստատվում է, որ ողնուղեղը չի վնասվել։ Զգալի փոփոխություններ լինելու դեպքում կատարվում են ուղղիչ գործողություններ։ Շատ հաճախ օգտագործվում է նաև տրանսկրանիալ էլեկտրական խթանված պոտենցիալների մեթոդը, որը սոմատոսենսոր խթանված պոտենցիալների մեթոդի հակառակ տարբերակն է։ Այս դեպքում գլխուղեղի կեղևի շարժական կենտրոնները խթանվում են, իսկ ազդակը ստանում են վերջույթների մկաններից, կամ ողնաշարի վիրահատվող մասից ավելի դիստալ ընկած ողնուղեղի հատվածից։ Սա թույլ է տալիս վերահսկել ողնուղեղի շարժողական ուղիների աշխատանքը։ Էլեկտրաուղեղագրությունը (ԷՈՒԳ) թույլ է տալիս հետազոտել ուղեղի աշխատանքը նյարդաանոթային խանգարումների ժամանակ, օրինակ՝ անևրիզմա։ Այն նաև կիրառվում է էպիլեպսիայի դեպքում կատարվող վիրահատությունների ժամանակ և թույլ է տալիս որոշել ուռուցքի տեղակայումը։
ԷՈՒԳ-ն ցույց է տալիս նաև անզգայացման խորացման հետ մեկտեղ կատարվող փոփոխությունները։
Աստղային պրոյեկցիա
Աստղային պրոյեկցիա (նաև հայտնի է որպես աստղային ճանապարհորդություն ), էզոթերիզմում օգտագործվող տերմին է՝ նկարագրելու դիտավորյալ արտամարմնային փորձառությունը (OBE), որը ենթադրում է աննկատ  մարմնի գոյություն,որը կոչվում է « աստղային մարմին »  ինչի միջոցով գիտակցությունը կարող է գործել ֆիզիկական մարմնից առանձին և ճանապարհորդել ամբողջ աստղային հարթությունում ։
Աստղային ճանապարհորդության գաղափարը հնագույն է և հանդիպում է բազմաթիվ մշակույթներում։ «Աստղային պրոյեկցիայի» ժամանակակից տերմինաբանությունը ստեղծվել և տարածվել է 19-րդ դարի թեոսոֆիստների կողմից։ Երբեմն դա հաղորդվում է երազների և մեդիտացիաների միջոցով։ Որոշ անհատներ տեղեկացնում են,որ դրանք աստղային պրոյեկցիայի նկարագրություններին համանման ընկալումներ են, որոնք առաջացել են տարբեր հալյուցինոգեն և հիպնոսական միջոցներից (ներառյալ ինքնահիպնոսը )։ Չկա ոչ մի գիտական ապացույց, որ գոյություն ունի մի հասկացություն, որի մարմնավորված գործառույթները անջատված են նորմալ նյարդային ակտիվությունից, կամ որ կարելի է գիտակցաբար թողնել մարմինը և կատարել ֆիզիկական տիեզերքի դիտարկումներ,, այնուհետև աստղային պրոյեկցիան բնութագրվել է որպես կեղծ գիտություն ։ Հոգու ճամփորդության նմանատիպ հասկացությունները հայտնվում են տարբեր այլ կրոնական ավանդույթներում։ Օրինակ, հին եգիպտական ուսմունքները ներկայացնում են հոգին ( ba ) որպես ֆիզիկական մարմնից դուրս սավառնելու կարողություն՝ Ka, կամ խորաթափանց մարմնի միջոցով։
Հուդայական և քրիստոնեական ծագում
Քարինգթոնը, Մալդունը, Փիթերսոնը և Ուիլյամսը պնդում են, որ խորաթափանց մարմինը կապված է ֆիզիկական մարմնի հետ հոգեկան արծաթե լարի միջոցով ։   Ժողովաց գրքի վերջին գլուխը հաճախ հիշատակում է այս առիթով «Նախքան արծաթյա լարը արձակվի, կամ ոսկե թասը չկոտրվի, կամ կուժը չփշրվի աղբյուրի մոտ, կամ անիվը չկոտրվի ջրամբարի մոտ»։. Շերմանը, սակայն, պնդում է, որ համատեքստը ցույց է տալիս, որ սա պարզապես փոխաբերություն է, որը համեմատում է մարմինը մեքենայի հետ, իսկ արծաթե լարը վերաբերում է ողնաշարին ։
Արևմտյան էզոթերիզմ
Համաձայն դասական, միջնադարյան, վերածննդի հերմետիզմի, նեոպլատոնիզմի, իսկ ավելի ուշ թեոսոֆիստական և ռոզիկրաուսական մտածողության՝ «աստղային մարմինը» լույսի միջանկյալ մարմին է, որը կապում է բանական հոգին ֆիզիկական մարմնի հետ, մինչդեռ աստղային հարթությունը՝ երկնքի միջև լույսի միջանկյալ աշխարհ է իսկ Երկիրը կազմված է մոլորակների և աստղերի ոլորտներից։ Այս աստղային ոլորտները բնակեցված էին հրեշտակներով, դևերով և հոգիներով։
Օրինակ, Պլոտինի նեոպլատոնիզմում անհատը տիեզերքի միկրոկոսմ է («փոքր աշխարհ») (մակրոկոսմ կամ «մեծ աշխարհ»)։ «Ռացիոնալ հոգին նման է Աշխարհի մեծ հոգուն», մինչդեռ «նյութական տիեզերքը, ինչպես մարմինը, ստեղծված է որպես բանականի խունացած պատկեր»։ Դրսևորման յուրաքանչյուր հաջորդ հարթություն պատճառական է հաջորդի համար, աշխարհայացք, որը հայտնի է որպես էմանացիոնիզմ. «Մեկից բխում է ինտելեկտը, բանական հոգուց և հոգուց՝ իր ստորին փուլում, կամ Բնությունից՝ նյութական տիեզերքը»։ Աստրալի գաղափարը կարևոր տեղ է գտել XIX դարի ֆրանսիացի օկուլտիստ Էլիֆաս Լևիի աշխատանքում, որտեղից այն ընդունվել և զարգացել է Թեոսոֆիայի կողմից և այնուհետև օգտագործվել այլ էզոթերիկ շարժումների կողմից։
Նուրբ մարմինները և դրանց հարակից գոյության հարթությունները կազմում են որոշ էզոթերիկ համակարգերի էական մասը, որոնք առնչվում են աստղային երևույթներին։ Հաճախ այդ մարմինները և դրանց գոյության հարթությունները պատկերվում են որպես համակենտրոն շրջանակների կամ բույն դրված գնդերի շարք, որտեղ յուրաքանչյուր ոլորտ անցնում է առանձին մարմին։
Հինդուիզմ
Նմանատիպ գաղափարներ, ինչպիսիք են Liṅga Śarīra- ն, հանդիպում են հին հինդուական սուրբ գրություններում, ինչպիսիք են Վալմիկիի ՅոգաՎաշիշտա-Մահարամայանան ։ Ժամանակակից հնդիկները, ովքեր երաշխավորել են աստղային պրոյեկցիան, ներառում են Պարամահանսա Յոգանանդան, ով ականատես է եղել, թե ինչպես է Սվամի Պրանաբանանդան հրաշք է գործում հնարավոր աստղային պրոյեկցիայի միջոցով։
Հնդիկ հոգևոր ուսուցիչ Մեհեր Բաբան նկարագրել է աստղային պրոյեկցիայի օգտագործումը."Ճանապարհի սկիզբ տանող առաջադիմական փուլերում ձգտողը հոգեպես պատրաստվում է իրեն վստահված լինել աստղային մարմինների ներաշխարհի ուժերի ազատ օգտագործման համար։ Այնուհետև նա կարող է ձեռնարկել աստղային ճանապարհորդություններ իր աստղային մարմնում՝ թողնելով ֆիզիկական մարմինը քնի կամ արթնության մեջ։ Աստղային ճանապարհորդությունները, որոնք կատարվում են անգիտակցաբար, շատ ավելի քիչ կարևոր են, քան նրանք, որոնք ձեռնարկվում են լիարժեք գիտակցությամբ և դիտավորյալ կամքի արդյունքում։ Սա ենթադրում է աստղային մարմնի գիտակցված օգտագործում։ Աստղային մարմնի գիտակցված բաժանումը համախառն մարմնի արտաքին փոխադրամիջոցից ունի իր ուրույն արժեքը՝ ստիպելով հոգին զգալ իր տարբերությունը համախառն մարմնից և հասնելու համախառն մարմնի ավելի լիարժեք վերահսկողությանը։ Մարդը կարող է, ըստ ցանկության, հագնել և հանել արտաքին համախառն մարմինը, ասես դա թիկնոց է, և օգտագործել աստղային մարմինը աստղային ներաշխարհը զգալու և դրա միջով ճանապարհորդությունների համար, եթե և երբ անհրաժեշտ է։. . . Հետևաբար, աստղային ճանապարհորդություններ իրականացնելու ունակությունը ներառում է փորձառության շրջանակի զգալի ընդլայնում։ Այն հնարավորություն է տալիս խթանելու սեփական հոգևոր առաջընթացը, որը սկսվում է գիտակցության ինվոլյուցիայից ։"Աստղային պրոյեկցիան սիդիներից մեկն է, որը յոգայի պրակտիկանտների կողմից կարելի է ձեռք բերել ինքնակարգապահ պրակտիկայի միջոցով։ The Mahabharata էպոսում Դրոն թողնում է իր ֆիզիկական մարմինը՝ տեսնելու, թե արդյոք իր որդին ողջ է։
Դաոսիզմ
Դաոսական ալքիմիական պրակտիկան ներառում է էներգետիկ մարմնի ստեղծում՝ մեդիտացիաներ շնչելով, էներգիա քաշելով «մարգարտի» մեջ, որն այնուհետև «շրջանառվում է»։ Պաշտոնյաները բոլորն ասացին. «Չնայած կան երկու տարբեր մարդիկ, սակայն նրանց դեմքերը և հագուստները միանգամայն նման են։ Ակնհայտ է, որ նա աստվածային անմահ է, ով կարող է բաժանել իր մարմինը և հայտնվել միանգամից մի քանի վայրերում։. . »: Այդ պահին կողքի սենյակում գտնվող տաոսը դուրս եկավ, և գետնին քնած դաոսը արթնացավ։ Երկուսը միաձուլվեցին մեկում» ։
Ճապոնական դիցաբանություն
Ճապոնական դիցաբանության մեջ  կենդանի մարդու հոգու դրսևորումն է նրա մարմնից առանձին։ Ավանդաբար, եթե ինչ-որ մեկը բավականաչափ ոխ է պահում մեկ այլ անձի դեմ, ենթադրվում է, որ նրա հոգու մի մասը կամ ամբողջը կարող է ժամանակավորապես լքել իր մարմինը և հայտնվել ատելության թիրախի առջև, որպեսզի անիծի կամ այլ կերպ վնասի նրան, ինչը նման է չար աչք ին. Ենթադրվում է նաև, որ հոգիները հեռանում են կենդանի մարմնից, երբ մարմինը ծայրահեղ հիվանդ է կամ կոմատոզ։ այդպիսի ikiryō ն չարամիտ չեն։
Տերմինաբանություն
«Աստղային պրոյեկցիա» արտահայտությունը սկսեց օգտագործվել երկու տարբեր ձևերով. Ոսկե արշալույսի և որոշ թեոսոֆիստների համար այն պահպանեց դասական և միջնադարյան փիլիսոփաների իմաստը՝ ճանապարհորդել դեպի այլ աշխարհներ, դրախտներ, դժոխքներ, աստղագուշակության ոլորտներ և այլ երևակայական լանդշաֆտներ, բայց այս շրջանակներից դուրս տերմինը. ավելի ու ավելի է կիրառվում ֆիզիկական աշխարհի շուրջ ոչ ֆիզիկական ճանապարհորդությունների համար։
Թեև այս կիրառումը շարունակում է տարածված լինել, «եթերային ճանապարհորդություն» տերմինը, որն օգտագործվել է որոշ ավելի ուշ թեոսոֆիստների կողմից, առաջարկում է օգտակար տարբերակում։ Որոշ փորձառներ ասում են, որ նրանք այցելում են տարբեր ժամանակներ և/կամ վայրեր. «եթերային», այնուհետև, օգտագործվում է ֆիզիկական աշխարհում «մարմնից դուրս» լինելու զգացումը ներկայացնելու համար, մինչդեռ «աստռալը» կարող է նշանակել ժամանակի որոշակի փոփոխություն։ - ընկալում
Ըստ Մաքս Հայնդելի, եթերային «կրկնակի» երևույթ է որպես միջաստղային և ֆիզիկական ոլորտների միջև։ Նրա համակարգում եթերը, որը նաև կոչվում է պրանա, այն «կենսական ուժն» է, որը ֆիզիկական ձևերին ուժ է տալիս փոխվելու։ Նրա նկարագրություններից կարելի է եզրակացնել, որ, նրա կարծիքով, երբ ֆիզիկականը դիտում է մարմնից դուրս փորձառության ժամանակ, տեխնիկապես բնավ «աստղային ոլորտում» չէ։
Այլ փորձեր կարող են նկարագրել մի տիրույթ, որը չունի որևէ հայտնի ֆիզիկական պարամետրի զուգահեռ։ Միջավայրերը կարող են լինել բնակեցված կամ չբնակեցված, արհեստական, բնական կամ վերացական, իսկ փորձը կարող է լինել գեղեցիկ, սարսափելի կամ չեզոք։ Ընդհանուր թեոսոֆիայի համոզմունքն այն է, որ կարելի է մուտք գործել առեղծվածային գիտելիքների համառոտագիր, որը կոչվում է Ակաշյան գրառումներ ։ Շատ հաշիվներում փորձ ունեցողը կապում է աստղային աշխարհը երազների աշխարհի հետ։ Ոմանք նույնիսկ հայտնում են, որ տեսել են այլ երազողների, ովքեր իրականացրել են երազների սցենարներ, որոնք տեղյակ չեն իրենց ավելի լայն միջավայրից։
Ծանոթագրություններ
Կատեգորիա:Թեոսոֆիա Կատեգորիա:Շամանություն Կատեգորիա:Կեղծ գիտություն Կատեգորիա:Պարապսիխոլոգիա
Էդգար Կոդ
Էդգար Ֆրանկ «Թեդ» Կոդ (Edgar Frank Codd, ), բրիտանացի գիտնական, որի աշխատանքը հիմք է դրել ռելիացիոն տվյալների բազաների տեսությանը։
Աշխատելով IBM ընկերությունում՝ նա ստեղծել է ռելիացիոն տվյալների մոդել։ Նա նաև զգալի ներդրում է ունեցել ինֆորմատիկայի այլ ոլորտներում։
Կենսագրություն
Ծնվել է Անգլիայի Պորտլենդ (Դորսեթ) քաղաքում։ Նրա հայրը կաշվի արտադրող էր, իսկ մայրը՝ ուսուցչուհի։ Մաթեմատիկա և քիմիա է սովորել Օքսֆորդի համալսարանում (Exeter College):
Երկրորդ համաշխարհային պատերազմի ժամանակ ռազմաօդային ուժերում ծառայել է որպես օդաչու։
1948 թվականին տեղափոխվել է Նյու Յորք, որպեսզի աշխատի IBM-ում որպես մաթեմատիկոս-ծրագրավորող։
1953 թվականին սենատոր Ջոզեֆ Մաքարթիի կողմից հետապնդումների պատճառով Կոդը տեղափոխվել է Օտտավա (Կանադա)։
1963 թվականին նա վերադարձել է ԱՄՆ և Միչիգանի համալսարանում (Էնն Արբոր) ստացել դոկտորական աստիճան համակարգչային գիտության և համակարգչային տեխնոլոգիաների ուղղությամբ։
1965 թվականին նա տեղափոխվել է Սան Խոսե (Կալիֆոռնիա)՝ IBM-ի Ալմադենի հետազոտական կենտրոնում աշխատելու համար ։
60-70-ական թվականներին նա աշխատել է տվյալների պահպանման իր տեսությունների վրա։ 1970 թվականին հրատարակել է «A Relational Model of Data for Large Shared Data Banks» աշխատությունը, որը համարվում է ռելիացիոն տվյալների մոդելի վերաբերյալ առաջին աշխատանքը։
Պայքարելով տվյալների բազաների կառավարման համակարգի անբարեխիղճ մատակարարների դեմ, որոնք պնդում էին, որ իրենց հնացած արտադրանքը օժանդակում է ռելիացիոն տեխնոլոգիան, Կոդը հրապարակել է «Կոդի 12 կանոնները», որոնք նկարագրում են, թե ինչ պետք է պարունակի ռելիացիոն տվյալների բազաների կառավարման համակարգը։ Նրա պայքարը հասել է նաև SQL լեզվին, որը, ըստ Կոդի, տեսության սխալ իրականացում է։ Սա բավական բարդացրել է նրա դիրքը IBM-ում, քանի որ այն մատակարարում էր SQL-ի վրա հիմնված արտադրանք։ Նա լքել է IBM-ը և Քրիստոֆեր Դեյթի ու մի քանի այլ մարդկանց հետ հիմնել է սեփական խորհրդատվական ընկերությունը։
Կոդը շրջանառության մեջ է դրել OLAP տերմինը և գրել տվյալների վերլուծական մշակման 12 օրենք։ Նա նաև զբաղվել է բջջային ավտոմատներով։
1976 թվականին Կոդը ստացել է IBM Fellow պատվավոր կոչում։ 1981 թվականին ստացել է Թյուրինգի մրցանակ ։
2002 թվականին Ֆորբս ամսագիրը ռելիացիոն տվյալների մոդելը տեղադրել է վերջին 85 տարիների կարևորագույն նորարարությունների ցանկում։
Էդգար Ֆրանկ Կոդը մահացել է սրտի կաթվածից իր տանը՝ Ֆլորիդայում՝ Ուիլյամս կղզում, 79 տարեկանում՝ 2003 թվականի ապրիլի 18-ին ։ Նա ուներ չորս երեխա և վեց թոռ։
Ալք
Ալք, hայկական և քրդական դիցաբանության մեջ չար ոգիներ, որոնք վնասում են ծննդկաններին և նորածիններին, հարձակվում են հղի կանանց վրա և առևանգում մանուկներին ։ Նմանատիպ անուններով հայտնի են նաև Կովկասի և Միջին Ասիայի շատ ժողովուրդների դիցաբանություններում։
Առանձնահատկություններ
Քրիստոնեական առասպելի մեջ Աստված ստեղծեց իգական սեռի Ալք, որպես Ադամի ընկերուհու, բայց նա, լինելով մարմնեղեն արարած, չսիրեց Ալքին, որը կրակոտ էր, և ապա Աստված ստեղծեց Եվային։ Այդ ժամանակից ի վեր Ալքերը թշնամական են կանանց և նրանց սերունդների նկատմամբ։
Նկարագրություն
Հայկական ժողովրդական ավանդության համաձայն, Ալքն ունի անտրոպոզոմորֆային կերպար, այսինքն՝ կիսով չափ մարդիկ, կիսով չափ գազաններ. դրանք մոհնաթներ են՝ կրակոտ աչքերով, պղնձե ճիրաններով, երկաթե ատամներով։ Լինում են արական և իգական սեռի։ Ապրում են լեռներում, ավազուտներում, հաճախ՝ տների կամ գոմերի անկյուններում, իսկ նրանց թագավորը՝ խորը կիրճում։ Ալքը խեղդում է ծննդկանին, ուտում նրա միսը, հատկապես լյարդը, երեխային վնաս պատճառում դեռևս մոր արգանդում. առևանգում են նորածիններին և տանում նրանց իրենց թագավորի մոտ։
Գրականություն
Կատեգորիա:Հայկական դիցաբանություն Կատեգորիա:Դևեր Կատեգորիա:Ոգիներ
Կաստելո Ուրսինո
Կաստելո Ուրսինո կամ Ֆրիդրիխ Հոհենշտաուֆենի ամրոց (Castello Ursino), ամրոց, որը գտնվում է Իտալիայի հարավում՝ Սիցիլիա կղզու վրա ։
Կառուցվել է 1239-1205 թվականներին՝ Սրբազան Հռոմի արքա Ֆրիդրիխ Հոհենշտաուֆեն կայսեր օրոք։ Սկզբում ամրոցը ունեցել է 4 թևաշենք, որոնք ամրացված էին ամուր աշտարակներով։ Այն ամրացված էր բարձր ժայռի վրա և կոչված էր պաշտպանելու Սիցիլիայի արևելյան ափերը։
Կաստելո Ուրսինոն 1693 թվականի Կատանիայի երկրաշարժից հետո կանգուն մնացած եզակի շինություն է։ Չնայած նրան, որ ամրոցը հիմնովին չի ավերվել, սակայն երկրաշարժի հետևանքով ունեցել է մեծ կորուստներ։ 1818 թվականի երկրաշարժից հետո ևս լուրջ վնասներ է կրել։
Այն համարվում է 16-րդ դարի արագոնյան արքաների թագավորանիստ ամրոցը։ վերածննդի դարաշրջանում՝ 17-րդ դարում, այն վերակառուցվել է ժամանակաշրջանի ճարտարապետական ոճով։
Ամրոցը 1837 թվականին վերածվում է բատնի։ 20-րդ դարի 30-ական թվականների ամրոցը ռենթարկվում է ռեստավրացիայի։ Ներկայումս ամրոցը ծառայում է որպես բացօդյա թանգարան։ Նրա մեջ ներկայացված են հին հունական և բյուզանդական շրջանների հնագիտական գտածոներ, ինչպես նաև սիցիլիական արվեստի ցուցանմուշներ։
Աղբյուրներ
Կատեգորիա:Իտալիայի ամրոցներ
Մյագդոմա
Մյագդոմա (Мягдома), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեխրենգա գետի աջ ափին՝ 98 կմ հեռավորության վրա։ Գետի երկարությունը 86 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Մոսկվայի հայկական համայնք
Մոսկվայի հայկական համայնքը (ՄՀՀ), Մոսկվայի հայերին միավորող հասարակական կազմակերպություն։
Մոսկվայի հայկական համայնքի կենտրոնը գտնվում է Կարմիր Պրեսնյա փողոց, տուն 9, 4-րդ շինություն հասցեում։
Խնդիրներ
Մոսկվայի հայ համայնքի ստեղծման և գործունեության հիմնական նպատակներն են.
Մոսկվայի հայկական համայնքը հիմնադրվել է 1991 թվականի նոյեմբերի 30-ին և գրանցվել Մոսկվայի արդարադատության վարչությունում` 1992 թվականի փետրվարի 13-ին (թիվ 878 վկայական)
Ծանոթագրություններ
Կատեգորիա:Մոսկվայի հայկական կազմակերպություններ
Նովոզարիևկա
Նովոզարիևկա (Новозарївка), գյուղ Ուկրաինայի Դոնեցկի մարզի Ստարոբեշևսկի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1897 թվականին հիմնադրված բնակավայրեր
Վիքիմեդիա Հիմնադրամ
Վիքիմեդիա Հիմնադրամ, կորպ, շահույթ չհետապնդող ամերիկյան հիմնադրամ, որի գլխամասը գտնվում է Սան Ֆրանցիսկոյում՝ Կալիֆոռնիա, ԱՄՆ։ Հիմնադրամը գործում է Ֆլորիդա նահանգի օրենսդրության համապատասխան, որտեղ այն հիմնադրվել է։ Այն գործարկում է համագործակցային եղանակով՝ ազատ բովանդակության ստեղծմանն ուղղված մի քանի վիքի նախագծեր՝ Վիքիպեդիա, Վիքիբառարան, Վիքիքաղվածք, Վիքիգրքեր, Վիքիդարան, Վիքիպահեստ, Վիքիցեղեր, Վիքիլուրեր, Վիքիլսարան, Վիքիմեդիա Ինկուբատոր, ինչպես նաև, այժմ փակված Նուպեդիա նախագծի սեփականատերն է։ Առաջատար նախագիծը՝ Վիքիպեդիան, ամենաշատ այցելուներ ունեցող վեբ կայքերի տասնյակում է ։
Նպատակ
Վիքիմեդիա Հիմնադրամի նպատակն է վիքիի վրա հիմնված նախագծերի միջոցով զարգացնել և պահպանել ազատ բովանդակությունը և այդ նախագծերում ստեղծված ողջ բովանդակությունը անվճար տրամադրել հանրությանը։ Վիքիմեդիա Հիմնադրամի մեկ այլ կարևոր խնդիրներից է քաղաքական խմբերի շահերի պաշտպանությունը ։
Վիքիմեդիա Հիմնադրամը 2005 թվականին գրանցվել է որպես բարեգործական կազմակերպություն  ։ Հիմնադրամի կանոնադրությունը հաստատում է կրթական բովանդակության հավաքագրման, զարգացման և դրա արդյունավետ և գլոբալ տարածման նպատակը ։
Պատմություն
2001 թվականին Ջիմմի Ուելսը, ինտերնետ ձեռնարկատեր և Լարի Սանգերը, առցանց համայնքային կազմակերպիչ և փիլիսոփայության պրոֆեսոր, հիմնեցին Վիքիպեդիա ինտերնետ հանրագիտարանը Նուպեդիան լրացնելու համար։ 2001 թվականից նախագիծն ի սկզբանե ֆինանսավորվում էր Բոմիսի՝ Ջիմմի Ուելսի բիզնեսի կողմից։ Վիքիպեդիայի հանրաճանաչությունը մեծանալուն զուգահեռ նախագծի ֆոնդերը սպառվում էին։ Քանի որ Վիքիպեդիան սպառում էր Բոմիսի ռեսուրսները, նախագիծը ֆինանսավորելու համար, Ուելսը և Սանգերը մտածում էին բարեգործական մոդելի մասին։ 2003 թվականի հունիսի 20-ին Վիքիմեդիա Հիմնադրամը գրանցվեց Ֆլորիդայում ։ 2004 թվականի սեպտեմբերի 14-ին Հիմնադրամը դիմեց Միացյալ Նահանգների արտոնագրերի և ապրանքային նշանների գրասենյակին՝ Վիքիպեդիայի ապրանքանիշի համար։ Նշանը ապրանքանիշի կարգավիճակ ստացավ 2006 թվականի հունվարի 10-ին։ Ճապոնիան ապրանքանիշը գրանցեց 2004 թվականի դեկտեմբերի 16-ին, իսկ Եվրամիությունը՝ 2005 թվականի հունվարի 20-ին ։
2005 թվականի ապրիլին, ԱՄՆ հարկային ծառայությունը Հիմնադրամին հաստատեց որպես կրթական հաստատություն "Չափահասների շարունակական կրթություն" անվանակարգում, ինչը նշանակում է, որ Հիմնադրամին արվող բոլոր ներդրումները հարկերից ազատվում են։
2006 թվականի դեկտեմբերի 11-ին հիմնադրամի խորհուրդը արձանագրեց, որ կազմակերպությունը չի կարողացել դառնալ անդամակցվող կազմակերպություն․ ինչպես ծրագրված էր ի սկզբանե, Ֆլորիդա նահանգի օրենսդրության գրանցման պահանջներին չբավարարելու պատճառով։ Ուստի կանոնադրությունից համապատասխանաբար հանվեցին անդամների իրավունքների և գործունեությանը վերաբերող բոլոր հղումները։ Կանոնադրության փոփոխությունների որոշումը խորհուրդն ընդունեց միաձայն ։
2007 թվականի սեպտեմբերի 25-ին հիմնադրամի խորհուրդը տեղեկացրեց, որ տեղափոխվում են Սան Ֆրանցիսկո։ Սան Ֆրանցիսկոյի ընտրության հիմնական փաստարկներն էին․ նույնատիպ կազմակերպություններին և պոտենցիալ գործընկերներին մոտ լինելը, ավելի լավ կադրային ռեզերվ, ինչպես նաև ավելի էժան միջազգային չվերթներ  ։ Ֆլորիդայից Սան Ֆրանցիսկո տեղափոխումն ավարտվեց 2008 թվականի հունվարի 31-ին ։
Վիքիմեդիա նախագծեր
Վիքիմեդիա նախագծերի մեծ մասի բովանդակությունը լիցենզավորված է վերաբաշխման համար v3.0 of the Attribution and Share-alike Creative Commons licenses. Այս բովանդակությունը հավաքվել է կամավորների ներդրումներից և հեղինակային քիչ սահմանափակումներ ունեցող աղբյուրներից, ինչպիսիք են քոփիլեֆթ նյութերը և հանրային սեփականություն համարվող աշխատանքներից։
Բովանդակության նախագծեր
Հիմնադրամը գործարկում է տասնմեկ վիքիներ, որոնք գիտելիքի տարածման իրենց հիմնական նպատակով աջակցում են ազատ բովանդակությանը։ Ըստ գործարկման ամսաթվի դրանք ներառում են․
Շարժման գործընկերներ
Վիքիմեդիա շարժման դուստր ձեռնարկություններն անկախ, բայց ֆորմալ ճանաչված մարդկանց խմբեր են, որոնք մտադիր են միասին աջակցել և նպաստել Վիքիմեդիա շարժմանը։ Վիքիմեդիա Հիմնադրամի Խորհուրդը դուստր ձեռնարկությունների համար հաստատել է երեք ակտիվ մոդելներ՝ գլխամասեր, թեմատիկ կազմակերպություններ և օգտվողների խմբեր։ Դուստր ձեռնարկությունները կոչված են կազմակերպել և մասնակցել Վիքիմեդիա շարժման միջոցառումներում. ինչպիսիք են տարածաշրջանային համաժողովներ, տարածում, խմբագրաթոններ, հաքաթոններ, հանրային շփումներ, պետական քաղաքականության շահերի պաշտպանություն, ԳԼԱՄ համագործակցություն և Վիքիմանիա  ։
Գլխամասային և թեմատիկ կազմակերպությունների ճանաչումը հաստատում է Հիմնադրամի խորհուրդը։ Կազմակերպությունների ճանաչման վերաբերյալ առաջարկությունները հիմնադրամի խորհրդին ներկայացնում է Գործընկերների հանձնաժողովը, որը բաղկացած է Վիքիմեդիա համայնքի կամավորներից։ Օգտվողների առանձին խմբերի ճանաչումը հաստատում է գործընկերների հանձնաժողովը։ Թեև շարժման գործընկերները պաշտոնապես ճանաչվում են Վիքիմեդիա հիմնադրամի կողմից, նրանք անկախ են Վիքիմեդիա հիմնադրամից՝ իրավական վերահսկողություն չի իրականացվում և պատասխանատվություն չեն կրում Վիքիմեդիա նախագծերի համար ։
Հիմնադրամը տեղական կազմակերպությունների ճանաչման գործընթացը սկսեց 2004 թվականին ։ 2010 թվականին սկսվեց նոր մոդելների զարգացումը։ 2012 թվականին, հիմնադրամը փորձարկեց, վերջնականացրեց և հաստատեց թեմատիկ կազմակերպության և օգտվողների խմբի մոդելները։ Լրացուցիչ՝ շարժման գործընկեր մոդելն էլ փորձարկվեց, սակայն դեռևս չի ճանաչվել կամ հաստատվել ։
Ռազմավարական պլան
Ի պատասխան Վիքիպեդիայի ծավալի և հանրաճանաչության աճի, Վիքիմեդիա Հիմնադրամը հայտարարեց Վիքիմեդիա շարժման կատարելագործման և կայունացման ռազմավարական պլանի մասին։ Ծրագիրը հայտարարվեց 2009 թվականի հուլիսին, որին հաջորդեց Վիքիմեդիա շարժման անդամների հետ հարցազրույցների և հարցումների շարքը, ներառյալ հոգաբարձուների խորհուրդը, աշխատակազմի անդամները և կամավոր խմբագիրները ։ TԸնթացիկ պլանը կոչված էր հնգամյա ծրագրի հիմք հանդիսանալու հետագա ընդլայնման, բովանդակության որակի և որակի վերահսկման բարելավման, ինչպես նաև գործառնական ոլորտների օպտիմիզացման համար, ինչպիսիք են ֆինանսները և ենթակառուցվածքները ։
Վիքիպեդիա օգտագործելիության նախաձեռնություն
2008 թվականի դեկտեմբերին, Վիքիմեդիա Հիմնադրամը հայտարարել էր Սթենտոն հիմնադրամի կողմից 890,000 դոլար ծառայողական օգտագործման դրամաշնորհ տրամադրելու մասին, բարելավելու Վիքիպեդիայի հասանելիությունը ։ Հետագայում Վիքիմեդիա Հիմնադրամի կողմից դրամաշնորհն օգտագործվեց տեխնոլոգիական բաժանմունքի նախագծերի համար աշխատակիցներ նշանակելու համար ։
2009 թվականին մի շարք հետազոտություններ անցկացվեցին։ Սա սկսվեց MediaWiki ընդլայնման միջավայրի որակական հետազոտությունից, որին հետևեց որակյալ վիճակագրական հետազոտությունը, կենտրոնացած խմբագրումների ծավալիև, նոր մասնակիցների քանակին և դրանց վիճակագրությանը։ 2009 թվականի մարտին հետազոտություն կատարվեց անգլերեն Վիքիպեդիայի նոր խմբագիրների և ոչ շրջանում։ Նպատակն էր պարզել, թե Վիքիպեդիան խմբագրելիս մասնակիցներն ինչ խոչընդոտներ են ունեցե՝ սկսած մանր փոփոխություններից մինչև ավելի բարդ շարահյուսություններ, ինչպիսիք են ձևանմուշները։ Հետազոտությանը մասնակցեցին 2500 հոգի Վիքիպեդիայի տարածքում, այն այնուհետ զտվեց մինչև տաս մասնակից։ Արդյունքները համեմատվել և օգտագործվել են տեխնոլոգիական թիմի կողմից՝ Վիքիպեդիայի օգտագործելիությունը բարելավելու համար ։ The Usability and Experience Study was followed up by the Usability, Experience and Progress Study in September 2009. This study recruited different new and non-editors for in-person trials on a new Wikipedia skin.
Ծանոթագրություններ
Կատեգորիա:Կրթական Հիմնադրամ Կատեգորիա:Վիքիմեդիա Հիմնադրամ Կատեգորիա:Վիքի համայնքներ Կատեգորիա:Հասարակական կազմակերպություններ
Թիմոթի Լիրի
Թիմոթի Ֆրենսիս Լիրի (Timothy Francis Leary, ), ամերիկացի գրող, հոգեբան, փսիխոդելային պրեպարատների կիրառման ակտիվ ջատագով, դրանց հետազոտություններին ուղղված փորձարկումների նախաձեռնող անդամ, հոգեբանական ЭВМ թեստերի ծրագրային ապահովման մշակողը՝ առաջին ինդեքսավորողներից մեկը ։
Կենսագրություն
Թիմոթի Լիրին ծնվել է 1920 թվականի հոկտեմբերի 22-ին Սփրինգֆիլդում (Մասաչուսեթս)։ Կրթություն է ստացել Ալաբամայի Բերկլիի համալսարանում։ 1960 թվականի գարնանից դասավանդել է Հարվարդի համալսարանում։
Գործունեություն
1957 թվականին հրապարակել է միջանձնային հարաբերությունների մասին իր պսիխոդիագնոստիկ մեթոդիկան (The Interpersonal Diagnosis of Personality), այսպես կոչված «Լիրիի շրջան» (Leary Circle) կամ «Լիրիի թեսթը» , որը սահմանվում է որպես «անձի երկչափ ներկայացում, որը կազմակերպված է երկու հիմնական առանցքների շուրջ» և որը մինչ օրս օգտագործվում է ԱՄՆ հատուկ ծառայությունների կողմից։
Լիրին իր սկանդալային ճանաչումը ձեռք է բերել փսիխոդելիկների ազդեցությունը մարդու փսիխիկայի և նյարդային համակարգի վրա ուսումնասիրության շնորհիվ, որը վեճերի առիթ է տվել։ Պսիխոդելիկները (և առաջին հերթին ) օրենքից դուրս են հայտարվել, երբ նրա ուսումնասիրություններն իրենց գագաթնակետին էին հասել ։ Լիրին ստիպված է եղել փորձերը դադարեցնել, բայց նա չի պատրաստվել հրաժարվել պսիխոդելիկներից և հանուն հետազոտությունների զոհաբերվել է մասնագիտական կարիերան և ակադեմիական գիտնականի հեղինակությունը։
Լիրիի այս սկանդալային համբավը հանգեցրել է նրա վաստակը լռության մատնելուն հոգեբանության այն ոլորտներում, որոնք հետագայում սկսեցին ասոցիացվել բոլորովին այլ անունների հետ։ Այսպես, նրա անունը պետք է արդարացիորեն լիներ Ռոջերսի, Բախի, Պերլզի, Բերնի և խմբակային թերապիայի այլ պիոներների անունների շարքում։ Կոմունիկացիոն խաղերի տեսության հիմունքները, նույնպես ի սկզբանե մշակել է Լիրին, իսկ այս տեսությունը հայտնի է դարձել Էրիկ Բերնի փոփոխված տարբերակով ։